01/02/2018 | Administración LocalMunicipal
Carral
Inicio de expediente para elección de xuíz/a de paz substituto/a de Carral

O 26 de xaneiro de 2018, esta Alcaldía do Concello de Carral ditou o decreto 21/2018 nos seguintes termos: “ Logo de recibirse o 25 de xaneiro de 2018 (entrada nº 194) unha comunicación do 19 de xaneiro de 2018 da Secretaría de Goberno do Tribunal Superior de Xustiza de Galicia, segundo a cal, estando próximo a vencer o periodo –catro anos- polo que se nomeou Xuíz de Paz substituto do municipio de Carral (A Coruña), se debe iniciar novo expediente para proceder á elección de novo/a Xuíz/a de Paz substituto/a, para dar cumprimento ao establecido nos artigos 101 e 102 da Lei Orgánica 6/1985, de 1 de xullo, do Poder Xudicial e no Regulamento 3/1995, de 7 de xuño, que a desenvolve en materia de Xuíces de Paz, en uso das atribucións que me confere o artigo 21.1 da Lei 7/1985, de 2 de abril, reguladora das bases do réxime local, R E S O L V O 1.-Iniciar expediente para que, de acordo coa comunicación do Tribunal Superior de Xustiza de Galicia, se proceda polo Pleno do Concello a propoñer á Sala de Goberno do devandito Tribunal Superior de Xustiza o nomeamento de xuíz/a de paz substituto/a de Carral.2.-Indicar aos/ás interesados/as que poderán presentar no rexistro xeral do Concello de Carral (A Coruña), no prazo de QUINCE DÍAS dende o día seguinte á publicación do correspondente anuncio no Boletín Oficial da Provincia da Coruña, a correspondente instancia, acompañada da seguinte documentación: a) Fotocopia compulsada por Notario ou polo Concello de Carral do Documento Nacional de Identidade. b) Declaración responsable relativa aos seguintes extremos: - Ser español/a, maior de idade, e non estar incurso en ningunha das causas de incapacidade que establece o artigo 303 da Lei Orgánica do Poder Xudicial (Non estar impedido/a física ou psíquicamente para a función xudicial, non ter sido condeado/a por delito doloso (ou ter obtido, en caso contrario, a rehabilitación), non estar procesado/a o inculpado/a por delito doloso en tanto non sexa absolto ou se dite auto de sobreseemento, e estar en pleno exercicio dos dereitos civís). - Ainda non sendo licenciado/a en Dereito, reunir os requisitos establecidos na Lei Orgánica do Poder Xudicial para o ingreso na Carreira Xudicial, excepto os derivados da xubilación por idade, sempre que esta non supoña impedimento físico ou psíquico para o cargo. - Compromiso de residir no municipio de Carral, no seu caso, durante o desempeño das súas funcións e salvo autorización da Sala de Goberno do Tribunal Superior de Xustiza de Galicia. - Non pertencer a partidos políticos ou sindicatos, ou ter emprego ao servizo deles mesmos durante o desempeño das súas funcións, no seu caso. - Declaración relativa á profesión actual da persoa interesada. - Xustificación dos méritos que alegue (estudos e experiencia laboral-relacionada co cargo pretendido- e, no caso de ser avogado/a en exercicio, o compromiso expreso de abandoar o exercicio se fose nomeado). 3.- Publicar un anuncio no taboleiro de edictos do Concello e remitilo para a súa publicación nos do Xulgado de Primeira Instancia e Instrución do Partido ou Xulgado Decano e no do propio Xulgado de Paz. “. Carral, 29 de xaneiro de 2018 O ALCALDE José Luis Fernández Mouriño